উত্তরপশ্চিম অধীনস্থ অঞ্চলসমূহ
উত্তরপশ্চিম অধীনস্থ অঞ্চলসমূহ (NT বা NWT; ফরাসি: les Territoires du Nord-Ouest, TNO; অ্যাথাবাসকন ভাষা: Denendeh; Inuinnaqtun: Nunatsiaq; ইনুক্টিটুট: ᓄᓇᑦᓯᐊᖅ) হচ্ছে কানাডার একটি ফেডারেল অঞ্চল। আনুমানিক ১১,৪৪,০০০ কিমি২ (৪,৪২,০০০ মা২) আয়তন এবং ২০১১-এর হিসেবে ৪১,৪৬২ জন জনসংখ্যা নিয়ে এটি আয়তনে উত্তর কানাডার দ্বিতীয় বৃহত্তম এবং সবচেয়ে জনবহুল অঞ্চল। ২০১৬-এর হিসেবে এর আনুমানিক জনসংখ্যা ৪৪,২৯১জন। ১৯৬৭-এ ইয়েলোনাইফ এই অঞ্চলের আঞ্চলিক রাজধানী হয়, কেরোথার্স কমিশন এর সুপারিশ অনুসরণ করে। উত্তরপশ্চিম অধীনস্থ অঞ্চলসমূহ, হচ্ছে পুরাতন উত্তর-পশ্চিম অঞ্চলের অংশ, কানাডীয় কনফেডারেশনে প্রবেশ করে জুলাই ১৫, ১৮৭০-এ, কিন্তু বর্তমান সীমানা গঠিত হয় এপ্রিল ১, ১৯৯৯-এ, যখন পূর্বে নুনাভুট সৃষ্টি করতে এই অঞ্চলটি বিভক্ত হয়, নুনাভুট আইন এবং নুনাভুট ভূমি দাবি চুক্তি অনুসারে। যখন নুনাভুট অধিকাংশ ক্ষেত্রে আর্কটিক তুন্দ্রা, উত্তরপশ্চিম অধীনস্থ অঞ্চলসমূহে সামান্য উষ্ণ জলবায়ু এবং উভয় অবাচী বন (জলাভূমিময় পাইনগাছের বন) এবং তুন্দ্রা, এবং অধিকাংশ উত্তরাঞ্চল কানাডীয় আর্কটিক দ্বীপমালার অংশ দ্বারা গঠিত হয়েছে। উত্তরপশ্চিম অধীনস্থ অঞ্চলসমূহ কানাডার অন্য দুটি অঞ্চল, পূর্বে নুনাভুট ও পশ্চিমে ইউকন এর সঙ্গে সীমানা রয়েছে, এবং দক্ষিণে ব্রিটিশ কলাম্বিয়া, অ্যালবার্টা, এবং সাসক্যাচুয়ান প্রদেশের সঙ্গে সীমানা রয়েছে।